मिचियो काकु

मिचियो काकु (जापानी: カク ミチオ, 加來 道雄, /ˈmiːtʃioʊ ˈkɑːkuː/; जन्म 24 जनवरी, 1947) एक अमरीकी भौतिक विज्ञानी, विज्ञान संचारक, भविष्य विज्ञानी और लोकप्रिय-विज्ञान के लेखक हैं। वे न्यूयॉर्क के सिटी कॉलेज और सीयूएनवाई ग्रेजुएट सेंटर में सैद्धांतिक भौतिकी के प्रोफ़ेसर हैं। मिचियो भौतिकी और तत्संबंधित विषयों पर कई पुस्तकों के लेखक हैं। विज्ञान और विज्ञान कथा को जोड़ने के उनके प्रयासों के लिए उन्हें 2021 का सर आर्थर क्लार्क लाइफ़टाइम अचीवमेंट अवार्ड भी मिल चुका है।

आरंभिक जीवन
काकु का जन्म 1947 में सैन जोस, कैलिफोर्निया में हुआ था। काकु के अनुसार उनके दादा 1906 के सैन फ्रांसिस्को भूकंप के बाद सफाई अभियान में भाग लेने के लिए संयुक्त राज्य अमेरिका आए थे। उनके पिता और माता दोनों का जन्म कैलिफोर्निया में हुआ था। उनके माता-पिता दोनों को द्वितीय विश्व युद्ध के दौरान तुले लेक वॉर रिलोकेशन सेंटर में नजरबंद किया गया था, जहाँ वे मिले थे और जहाँ उनके बड़े भाई का जन्म हुआ था।

काकु के अनुसार अल्बर्ट आइंस्टीन की मृत्यु के समय उनकी डेस्क की तस्वीर देखकर उन्हें भौतिकी में करियर बनाने की प्रेरणा मिली। वे यह जानकर बहुत प्रभावित हुए कि आइंस्टीन अपने एकीकृत क्षेत्र सिद्धांत को पूरा करने में असमर्थ रहे हैं और उन्होंने इस सिद्धांत को हल करने के लिए अपना जीवन समर्पित करने का संकल्प लिया। एक हाई स्कूल विज्ञान मेले के लिए, काकू ने अपने माता-पिता के गैराज में 2.3 एमईवी "एटम स्मैशर" बनाया।अल्बुकर्क, न्यू मैक्सिको में हुए राष्ट्रीय विज्ञान मेले में भौतिक विज्ञानी एडवर्ड टेलर उनकी ओर आकर्षित हुए। उन्होंने काकु को अपना शिष्य बनाया और उन्हें हर्ट्ज़ इंजीनियरिंग छात्रवृत्ति प्रदान की।

इन्हें भी देखें
 आन्द्रे मैरी एम्पीयर 
 आर्थर एच काम्पटन 
 आर्नो पेन्जियस

सन्दर्भ

बाहरी कड़ियाँ

श्रेणी:अमेरिका के लोग
श्रेणी:भौतिक विज्ञानी
श्रेणी:लेखक